sagorsarker/bangla-wikipedia huggingface dataset:
বিক্রমশীলা সেতু

বিক্রমশীলা সেতু হল ভারতের ধর্মপালা (৭৮৩ থেকে ৮২০ এ.ডি.) দ্বারা প্রতিষ্ঠিত বিক্রমশিলার প্রাচীন মহাবিহারের নামে ভারতের বিহার রাজ্যের ভাগোপুরের কাছে গঙ্গা জুড়ে নির্মিত একটি সেতু।
বিক্রমশীলা সেতু ভারতে জলের উপরে অবস্থিত সেতুসমূহের মধ্যে ৬ষ্ঠ দীর্ঘতম সেতু। ৬.৭ কিলোমিটার দীর্ঘ দুটি লেন সেতু গঙ্গার দুই তীরে অবস্থিত এনএইচ ৮০ এবং এনএইচ ৩১ এর মধ্যে একটি সংযোগ হিসেবে কাজ করে । সেতুটি গঙ্গার দক্ষিণ তীরে ভাগলপুরের পাশে বারারি ঘাট থেকে উত্তর তীরের নুগাচিয়া পর্যন্ত নির্মিত হয়েছে। এটি ভাগলপুরকে পূর্ণিয়া ও কৈথারে মধ্যে সংযোগ করে। এর ফলে ভাগলপুর এবং গঙ্গার বিপরীত তীর জুড়ে অবস্থিত স্থানগুলি মধ্যে সড়ক দূরত্ব যথেষ্ট পরিমাণে হ্রাস পেয়েছে।
যাইহোক, সেতুতে যানবাহন বৃদ্ধির কারণে দুর্ঘটনা বেড়েছে এবং এখন এটির সমান্তরাল আরেকটি সেতু নির্মাণের দাবি করা হয়েছে। ২০১৮ সালের জুনে, ২৪ কিলোমিটার দীর্ঘ বিক্রমশিলা-কাতারিয়া রেল-কম-রোড সেতু বিক্রমশিলা রেলওয়ে স্টেশন (গঙ্গার দক্ষিণে পীরপন্থি) এবং কাতারিয়া রেলওয়ে স্টেশন (নাগুচিয়া রেলওয়ে স্টেশনের কাছে) এর মধ্যে ২,৩৭৯.০১ কোটি টাকা ব্যয়ে নির্মাণের জন্য অনুমোদিত ছিল।
সোনারপুর দক্ষিণ বিধানসভা কেন্দ্র

সোনারপুর দক্ষিণ (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ ২৪ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৭ নং সোনারপুর দক্ষিণ বিধানসভা কেন্দ্রটি গঠিত হয়েছে যথাক্রমে রাজপুর সোনারপুর পৌরসভার ৮ থেকে ২৪ নং ওয়ার্ডগুলি এবং কালিকাপুর-১, কালিকাপুর-২, লাঙ্গলবেরিয়া, পোলেঘাট, প্রতাপনগর ও সোনারপুর-২ গ্রাম পঞ্চায়েত গুলি সোনারপুর সমষ্টি উন্নয়ন ব্লক এর অন্তর্গত। 
সোনারপুর দক্ষিণ বিধানসভা কেন্দ্রটি ২২ নং যাদবপুর লোকসভা কেন্দ্রের অন্তর্গত। পূর্বে সোনারপুর বিধানসভা কেন্দ্রটি কলকাতা দক্ষিণ লোকসভা কেন্দ্রের অন্তর্গত ছিল।
২০১৬ সালে, তৃণমূল কংগ্রেসের জীবন মুখোপাধ্যায় সিপিআইয়ের তড়িৎ চক্রবর্তীকে পরাজিত করেন।
২০১২ সালে, তৃণমূল কংগ্রেসের জীবন মুখোপাধ্যায় সিপিআইয়ের তড়িৎ চক্রবর্তীকে পরাজিত করেন।
২০০৬ সালের নির্বাচনে, সিপিআই (এম) এর শ্যামল নস্কর সোনারপুর (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের নির্মলচন্দ্র মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের নির্মলচন্দ্র মণ্ডল সিপিআই (এম) এর আভা মণ্ডলকে পরাজিত করেন। ১৯৯৬ এবং ১৯৯১ সালে সিপিআই (এম) এর ভদ্রেশ্বর মণ্ডল 
কংগ্রেসের নির্মল মণ্ডলকে পরাজিত করেন এবং ১৯৮৭ সালে কংগ্রেসের সোভারঞ্জন সরদারকে পরাজিত করেন। সিপিআই (এম) এর গঙ্গাধর নস্কর ১৯৮২ সালে আইসিএসের রামকান্ত মণ্ডলকে পরাজিত এবং ১৯৭৭ সালে কংগ্রেসের গৌরহরি সরদারকে পরাজিত করেন।
সিপিআই এর কানসারি হালদার ১৯৭২ সালে জয়ী হন। সিপিআই (এম) এর গঙ্গাধর নস্কর ১৯৭১, ১৯৬৯ এবং ১৯৬৭ সালে জয়ী হন। সিপিআইয়ের খগেন্দ্র কুমার রায়চৌধুরী ১৯৬২ সালে জয়ী হন।
রেড হ্যাট

রেড হ্যাট ইনকর্পোরেটেড () একটি আমেরিকান বহুজাতিক সফটওয়্যার কোম্পানি, যারা এন্টারপ্রাইজ কমুনিটিতে ওপেন সোর্স সফটওয়্যার সরবরাহ করে থাকে। ১৯৯৩ সালে গঠিত এ কোম্পানির সদর দপ্তর রলে, উত্তর ক্যারোলিনায় অবস্থিত। তবে বিশ্বব্যাপী তাদের অফিস রয়েছে। 
রেড হ্যাট তাদের এন্টারপ্রাইজ অপারেটিং সিস্টেম রেড হ্যাট এন্টারপ্রাইজ লিনাক্সের মাধ্যমে বিস্তৃত হয়। এছাড়াও তাদের রেড হ্যাট ভার্চুয়ালাইজেশন নামের একটি পণ্যও রয়েছে। সাথে সাথে রেড হ্যাট স্টোরেজ, অপারেটিং সিস্টেম প্ল্যাটফরম, মিডলওয়্যার, এপ্লিকেশন, ব্যবস্থাপনা পণ্য ও সমর্থন, প্রশিক্ষণ এবং পরামর্শ প্রদান করে।
রেড হ্যাট অনেকগুলো ফ্রি সফটওয়্যার প্রকল্প গঠন, রক্ষণাবেক্ষণ করে ও সেগুলোতে অবদান রাখে। অনেকগুলো মালিকানাধীন সফটওয়্যার পণ্যের কোডবেস মার্জারের মাধ্যমে মালিকানা অর্জন করে এবং পরবর্তীতে ওপেন সোর্স লাইসেন্সের অধীনে সেগুলো প্রকাশ করে। , ইনটেলের পরে রেড হ্যাটই লিনাক্স কার্নেল ৪.১৪ সংস্করণের সবচেয়ে বড় করপোরেট অবদানকারী।
রেড হ্যাট পেশাদার ওপেন সোর্স ব্যবসা মডেল অনুসরণ করে পরিচালিত হয়, যার মধ্যে সাবস্ক্রিপশন ভিত্তিক গ্রাহক সেবা, একটি কমুনিটির মশ্যে ডেভেলপমেন্ট ও ওপেন সোর্স সফটওয়্যার উন্নয়ন অন্তর্ভুক্ত। যাতে অন্য প্রোগ্রামাররা আরও নতুন কিছু সংযুক্ত করতে পারে ও উন্নয়ন করতে পারে, তাই মূলত তারা ওপেন সোর্স সফটওয়্যার প্রকাশ করে।
রেড হ্যাট ওপেন সোর্স সফটওয়্যার পণ্য ব্যবহার করার জন্যে প্রয়োজনীয় সেবা, প্রশিক্ষণ ও ইন্টিগ্রেশন সেবা বিক্রি করে। গ্রাহকরা ২৪/৭ ভিত্তিতে সেবা ও রেড হ্যাট নেটওয়ার্কের মত সেবা পেতে একবারই মূল্য পিরিশোধ করে।
সেপ্টেম্বর ২০১৪ সালে, যাইহোক, প্রধান নির্বাহী কর্মকর্তা জিম হোয়াইটহার্স্ট ঘোষণা করেন যে, রেড হ্যাট ক্লায়েন্ট সার্ভার থেকে ক্লাউড মোবাইলে স্থানান্তরিত হতে যাচ্ছে।
রিচ বাইনাম, রেড হ্যাটের আইনি দলের একজন সদস্য, দাবি করেন লিনাক্সের এ সফলতা ও দ্রুত উন্নয়নের পেছনে রেড হ্যাট সহ অন্যান্য ওপেন সোর্স ব্যবসা ব্যবস্থার অবদান রয়েছে।
খিলগাঁও মডেল কলেজ

খিলগাঁও মডেল কলেজ খিলগাঁও ঢাকা বাংলাদেশের একটি বেসরকারি কলেজ । এই কলেজটি "খিলগাঁও মডেল বিশ্ববিদ্যালয় কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। এছাড়া কলেজটিতে সক্রিয় রাজনৈতিক সংগঠন রয়েছে। 
১৯৭০ সালে খিলগাঁও এলাকার শিক্ষানুরাগী গণ্যমান্য ব্যক্তিবর্গের নিরলস পরিশ্রমে খিলগাঁও মডেল কলেজটি প্রতিষ্ঠিত হয়। স্বল্প সময়েই কলেজটি উচ্চ মাধ্যমিক, স্নাতক (পাস) এবং ১৯৯৭-৯৮ শিক্ষাবর্ষে ৬টি বিষয়ে স্নাতক (সম্মান) কোর্স চালু হয়ে ক্রমান্বয়ে একটি বিষয়ে মাস্টার্স কোর্স চালু হয়েছে।
খিলগাঁও মডেল বিশ্ববিদ্যালয় কলেজ জাতির পিতা বঙ্গবন্ধু শেখ মুজিবুর রহমানের উদ্বোধনের মধ্য দিয়ে ১৯৭০ সালে প্রতিষ্ঠিত এ কলেজটি এলাকার শিক্ষান্নোয়নে উল্লেখযোগ্য ভূমিকা রেখে চলেছে। এলাকাবাসীর যত্নশীলতা এবং কলেজের উন্নয়নে তাদের আন্তরিক প্রচেষ্টা খুবই উৎসাহব্যঞ্জক। অভিভাবকবৃন্দ এবং এলাকার গণ্যমান্য সুধীজনের সমর্থন ও পরামর্শ কলেজটিকে সাফল্যের পথে এগিয়ে যেতে সাহায্য করছে। 
কলেজে নিয়মিত সেমিস্টার পদ্ধতি চালু হয়েছে। বোর্ড ও বিশ্ববিদ্যালয়ের বিভিন্ন বিষয় পাঠ পরিকল্পনার মাধ্যমে যথাসময়ে সমাপ্ত করা এবং পর্যায়ক্রমিকভাবে পরীক্ষা নিয়ে ছাত্র-ছাত্রীদের মেধা মূল্যায়ন করা হয়, যার ফলশ্রুতিতে মাননীয় প্রধানমন্ত্রী কর্তৃক জাতীয় পর্যায়ে স্বর্ণপদক প্রাপ্ত হয়ে কলেজটির সুনাম প্রতিষ্ঠিত হয়। কলেজের সুন্দর, সুষ্ঠ এবং স্বাভাবিক পরিবেশ বজায় রাখার জন্য গভর্নিং বডির মাননীয় সভাপতি, সদস্যবৃন্দ, স্থানীয় বিদ্যোৎসাহী ব্যক্তিবর্গ, শিক্ষকগণ, কর্মচারীবৃন্দ এবং কলেজের ছাত্র-ছাত্রীবৃন্দ সদা সচেষ্ট। খিলগাঁও চৌরাস্তা সংলগ্ন প্রায় ৭ বিঘা জমির উপর নিরিবিলি ও অত্যন্ত মনোরম পরিবেশে প্রতিষ্ঠানটি অবস্থিত।
উচ্চ মাধ্যমিক এ ভর্তির আবেদনের ক্ষেত্রে এস.এস.সি পরীক্ষায় ন্যূনতম জিপিএ ৩.৫০ থাকতে হবে। অনার্সে ভর্তি হওয়ার জন্য জাতীয় বিশ্ববিদ্যালয়ের নীতিমালা অনুযায়ী এস.এস.সিতে ৩.৫০ এবং এইচ.এস.সিতে ৩.০০ থাকতে হবে। মাস্টার্সের ভর্তি অনার্সের সিজিপিএ এর উপর ভিত্তি করে নির্ধারিত হয়।
সুয্যে লিনাক্স এন্টারপ্রাইজ

সুয্যে লিনাক্স এন্টারপ্রাইজ ডেস্কটপ (), পূর্বের নোভেল লিনাক্স ডেস্কটপ, সুয্যে কর্তৃক সরবরাহকৃত বাণিজ্যিক বাজার লক্ষ্য করে নির্মিত একটি লিনাক্স ডিস্ট্রিবিউশন। ২৪-৩৬ মাস অন্তর, এর নতুন প্রধান সংস্করণগুলো প্রকাশিত হয়। আর ছোট সংস্করণগুলো, সার্ভিস প্যাক, ৯-১২ মাস অন্তর প্রকাশিত হয়। সুয্যে লিনাক্স এন্টারপ্রাইজ পণ্যগুলো ওপেনসুয্যে থেকে অনেক বেশি পরীক্ষিত।
সুয্যে লিনাক্স এন্টারপ্রাইজ ডেস্কটপের সর্বশেষ সংস্করণ হলো ১৫। এটাতে ইভোল্যুশন ৩.২৬ সহ আরও অনেক ওপেন সোর্স প্যাকেজ অন্তর্ভুক্ত থাকে, যেমন— দিয়া, টাইগারভিএনসি, এবং আইএফটিপি।
মাদ্রাসা-এ তৈয়্যবিয়া ইসলামিয়া সুন্নিয়া ফাজিল

মাদ্রাসা-এ তৈয়্যবিয়া ইসলামিয়া সুন্নিয়া ফাযিল (ডিগ্রী) চট্টগ্রাম জেলার হালিশহর থানায় অবস্থিত একটি আলিয়া মাদ্রাসা ও ধর্মীয় শিক্ষাপ্রতিষ্ঠান। তবে মাদ্রাসাটি তৈয়্যবিয়া ইসলামিয়া সুন্নিয়া ফাজিল মাদ্রাসা নামেও পরিচিত। ১৯৭৫ সালে প্রতিষ্ঠিত এই আলিয়া মাদ্রাসা আনজুমান এ রহমানিয়া আহমদিয়া সুন্নিয়া ট্রাস্টের ব্যবস্থাপনায় পরিচালিত হয়ে আসছে। মাদ্রাসাটি উচ্চ ডিগ্রির জন্য ইসলামি আরবি বিশ্ববিদ্যালয় অধিভুক্ত একটি মাদ্রাসা।
মাদ্রাসা-এ তৈয়্যবিয়া ইসলামিয়া সুন্নিয়া ফাযিল (ডিগ্রী) মাদ্রাসা চট্টগ্রাম শহরের মধ্য হালিশহর থানা এলাকায় অবস্থিত।
ইসলামি শিক্ষা ও যুগোপযোগী জ্ঞান-বিজ্ঞান শিক্ষা প্রদানের লক্ষ্যে ১৯৭৫ সালের ১৬ জানুয়ারি প্রতিষ্ঠাতা সৈয়দ মুহাম্মাদ তৈয়ব শাহের উদ্যোগে প্রতিষ্ঠা লাভ করে।
প্রাথমিকভাবে এই মাদ্রাসা ইবতেদায়ী মাদ্রাসা হিসাবে কার্যক্রম চালু করে। ১৯৮৩ সালের ১ জানুয়ারি বাংলাদেশ মাদরাসা শিক্ষা বোর্ড কর্তৃক সরকারীভাবে অনুমতি লাভ। এরপরে ১৯৮৪ সালের ১ জানুয়ারি দাখিল শ্রেণীর স্বীকৃতি লাভ করে এবং ১৯৯৪ সালের ১ জুলাই আলিম শ্রেণীর স্বীকৃতি লাভ করে। ২০০১ সালের ১ জুলাই ফাযিল পরীক্ষায় অংশগ্রহণের অনুমতি লাভ করে। এরপরে ২৯ মে ২০০৭ সালে ইসলামী বিশ্ববিদ্যালয়, বাংলাদেশের অধিভুক্তি প্রতিষ্ঠান হয়। ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি সেখানে স্থানান্তরিত হয়।
অত্র মাদ্রাসায় ৪ তলা বিশিষ্ট ১টি আবাসিক ভবন, ৫ তলা বিশিষ্ট ১টি একাডেমিক ভবন ও ৫ তলা বিশিষ্ট ১টি আবাসিক ভবন রয়েছে। মাদ্রাসার সম্মুখে রয়েছে ঐতিহ্যবাহী জামে মসজিদ। এছাড়াও ১টি কম্পিউটার ল্যাব, ২টি আইসিটি কক্ষ, ১টি সুপরিসর লাইব্রেরি ও হিফজখানা, ১টি ডাইনিং হল, ২টি শিক্ষক ও কর্মচারী আবাসন, ২০টি ছাত্রাবাস কক্ষ রয়েছে।
ছাত্র-ছাত্রীদেরকে ইসলামের সঠিক রূপরেখা আহলে সুন্নাত ওয়াল জামাতের মৌলিক আক্বিদা-বিশ্বাস, ইতিহাস-ঐতিহ্য, যুগোপযোগী আধুনিক জ্ঞান-বিজ্ঞান ও প্রযুক্তি সম্পর্কে যথার্থ শিক্ষাদানের মাধ্যমে আদর্শবান দেশপ্রেমিক, সুনাগরিক হিসেবে গড়ে তোলা, উপরন্তু আল্লাহ এবং তার প্রিয় মুহাম্মাদের সন্তুষ্টি অর্জন করা।
১. ইবতেদায়ী (প্রাথমিক) স্তরঃ শিশু শ্রেণি পর্যন্ত।
২. জুনিয়র দাখিল (নিম্ন মাধ্যমিক) স্তরঃ ৬ষ্ঠ শ্রেণি থেকে ৮ম শ্রেণি পর্যন্ত।
৩. দাখিল বা (মাধ্যমিক) স্তরঃ নবম থেকে দশম শ্রেণি পর্যন্ত।
৪. আলিম (উচ্চ মাধ্যমিক) স্তরঃ আলিম ১ম, ২য় বর্ষ।
৫. ফাযিল (ডিগ্রী) স্তরঃ (৩ বছর মেয়াদী) ১ম,২য়,৩য় বর্ষ।
এই মাদ্রাসার অধ্যক্ষ হিসেবে দায়িত্বরত আছেন মুহাম্মদ বদিউল আলম রিজভী। তৎকালীন অধিভুক্ত কুষ্টিয়া ইসলামী বিশ্ববিদ্যালয় কর্তৃক অনুমোদিত ১১ সদস্য বিশিষ্ট পরিচালনা পরিষদের তত্ত্বাবধানে ৩৬ জন সুযোগ্য ও সুদক্ষ শিক্ষকমন্ডলী দায়িত্বরত আছেন।
চাটখিল পৌরসভা

চাটখিল পৌরসভা বাংলাদেশের নোয়াখালী জেলার অন্তর্গত একটি পৌরসভা।
চাটখিল পৌরসভার আয়তন ১৪.৬০ বর্গ কিলোমিটার।
২০১১ সালের আদমশুমারি অনুযায়ী চাটখিল পৌরসভার জনসংখ্যা ৩১,৩৯৫ জন।
চাটখিল উপজেলার মধ্যাংশে চাটখিল পৌরসভার অবস্থান। নোয়াখালী জেলা সদর থেকে এ পৌরসভার দূরত্ব প্রায় ৩৮ কিলোমিটার। এ পৌরসভার উত্তরে বদলকোট ইউনিয়ন, পশ্চিমে পরকোট ইউনিয়ন, দক্ষিণ-পশ্চিমে হাটপুকুরিয়া ঘাটলাবাগ ইউনিয়ন, দক্ষিণে নোয়াখলা ইউনিয়ন এবং পূর্বে পাঁচগাঁও ইউনিয়ন ও মোহাম্মদপুর ইউনিয়ন অবস্থিত।
চাটখিল পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এটি একটি 'ক' শ্রেণীর পৌরসভা।
ওয়ার্ডভিত্তিক চাটখিল পৌরসভার এলাকাসমূহ হল:
১ জানুয়ারি, ১৯৯৫ সালে চাটখিল পৌরসভা প্রতিষ্ঠা লাভ করে।
২০১১ সালের আদমশুমারি অনুযায়ী চাটখিল পৌরসভার স্বাক্ষরতার হার ৭০.১%। এ পৌরসভায় ১টি কলেজ, ৫টি মাধ্যমিক বিদ্যালয় এবং ১২টি প্রাথমিক বিদ্যালয় রয়েছে।
কলেজ
মাধ্যমিক বিদ্যালয়
প্রাথমিক বিদ্যালয়
নোয়াখালী সদর উপজেলা থেকে চাটখিল পৌরসভায় জননী বাস সার্ভিস যোগে সহজেই যাতায়াত করা যায়।
বৈদেশিক মুদ্রা আহরণে বাংলাদেশে ২য় (দ্বিতীয়), প্রবাসী (৮৯%), চাকুরীজীবি (৭%), কৃষক (৩%), অন্যান্য (১%)।
বর্তমানে অন্তর্বর্তীকালীন সরকার এক আদেশে সারা বাংলাদেশের পৌরসভার দায়িত্বে জেলায় কর্মরত স্থানীয় সরকারের উপপরিচালক, অতিরিক্ত জেলা প্রশাসক ও সহকারী কমিশনার (ভূমি)।
https://www.prothomalo.com/bangladesh/5flf06j5kt
সিদ্ধেশ্বরী ডিগ্রী কলেজ

সিদ্ধেশ্বরী ডিগ্রি কলেজ ঢাকার রমনায় অবস্থিত বাংলাদেশের একটি বেসরকারি কলেজ। এই কলেজটি "সিদ্ধেশ্বরী বিশ্ববিদ্যালয় কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি রাজধানীর অন্যতম কলেজের স্বীকৃতি পেয়েছে।
কলেজ প্রতিষ্ঠিত হয় ১৯৬২ সালে।
কলেজটি দাঁড়িয়েছে ০.৫২ একর জমির উপর।
অধ্যাপক মাহবুব হাসান
সিদ্ধেশ্বরী ডিগ্রী কলেজে মানবিক, ব্যবসায় শিক্ষা, ও বিজ্ঞান বিভাগ এই তিনটি অনুষদের অধীনে অনেকগুলো অনুষদ রয়েছে।
চাটখিল থানা

চাটখিল থানা বাংলাদেশের নোয়াখালী জেলার অন্তর্গত চাটখিল উপজেলার একটি থানা।
চাটখিল উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম চাটখিল থানার আওতাধীন।
কাশিনাথপুর মহিলা ডিগ্রি কলেজ

কাশিনাথপুর মহিলা ডিগ্রি কলেজ আমিনপুর থানার একটি অন্যতম মহিলা কলেজ।
২০০২ সালে প্রতিষ্ঠা করা হয় কাশিনাথপুর মহিলা ডিগ্রি কলেজ। ২০০২ সালে রাজশাহী শিক্ষা বোর্ড কর্তৃক বিজ্ঞান, ব্যবসায় শিক্ষা ও মানবিক বিভাগে মোট ১৪ টি বিষয়ে একাদশ ও দ্বাদশ শ্রেণীর শিক্ষাদানের অনুমতি পায় কলেজটি। তখন ছাত্রী ছিল মাত্র ৩০ জন ও শিক্ষক ছিলো মাত্র ৭ জন। তখন অধ্যক্ষ ছিলেন মোঃ আব্দুল আওয়াল ও পরে অধ্যক্ষ হোন মোছাঃ রোকসানা খানম। ২০০৪ সালে কলেজের প্রথম পাবলিক পরীক্ষায় ১৬ জন অংশগ্রহণ করে ৭ জন কৃতকার্য হয়। তারপর আসতে আসতে বছর দশেকের মধ্যে ছাত্রীসংখ্যা বেড়ে ১,৭২২ জন ও শিক্ষক/শিক্ষীকার সংখ্যা হয় ৪০ জন। ২০১১ সালে জাতীয় বিশ্ববিদ্যালয়ের অধীনে ডিগ্রি কোর্স চালু করা হয় কলেজে
তখন ২০১০-১১ শিক্ষাবর্ষে ৫৪ জন ছাত্রী ভর্তি হয়। বর্তমানে ডিগ্রি কোর্সে মোট ছাত্রীসংখ্যা ৭১৪ জন।
উচ্চ মাধমিক
আবশ্যিক বিষয়ঃ
বিজ্ঞান বিভাগঃ
মানবিক বিভাগঃ
ব্যবসায় শিক্ষা বিভাগঃ
ডিগ্রি
কাশিনাথপুর মহিলা ডিগ্রি কলেজে রয়েছে সর্বমোট ৪টি ভবন। যার একটি ৪ তল বিশিষ্ট, একটি ৩ তল বিশিষ্ট, একটি ১ তল বিশিষ্ট আর ১ টি আধা পাকা টিনশেডের ভবন। ২ তল বিশিষ্ট ভবনটিতে রয়েছে প্রশাসনিক কক্ষ, লাইব্রেরি আর শিক্ষা কক্ষ। 
কলেজটিতে রয়েছে একটি "'মুক্ত মঞ্চ"' যাতে বার্ষিক সকল অনুষ্ঠান অনুষ্ঠিত হয়।
ভাঙড় বিধানসভা কেন্দ্র

ভাঙড় (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ ২৪ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৮ নং ভাঙড় বিধানসভা কেন্দ্রটি গঠিত হয়েছে যথাক্রমে ভাঙড়-২ সমষ্টি উন্নয়ন ব্লক এবং জাগুলগাছি, নারায়ণপুর ও প্রানগঞ্জ গ্রাম পঞ্চায়েত গুলি ভাঙড়-১ সমষ্টি উন্নয়ন ব্লক এর অন্তর্গত। 
ভাঙড় বিধানসভা কেন্দ্রটি ২২ নং যাদবপুর লোকসভা কেন্দ্রের অন্তর্গত। পূর্বে ভাঙড় বিধানসভা কেন্দ্রটি বসিরহাট লোকসভা কেন্দ্রের অন্তর্গত ছিল।
২০১১ সালে সিপিআই (এম) এর বাদল জামদার তার নিকটতম প্রতিদ্বন্দ্বী তৃণমূল কংগ্রেসের আরাবুল ইসলামকে পরাজিত করেন।
২০০৬ সালের রাজ্য বিধানসভা নির্বাচনে, 
তৃণমূল কংগ্রেসের আরাবুল ইসলাম ভাঙড় বিধানসভা কেন্দ্র থেকে জয়ী হন, সিপিআই (এম) মোশারফ হোসেন লস্করকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বাদল জামদার ২০০১ সালে তৃণমূল কংগ্রেসের আব্দুস সাত্তার মোল্লাকে পরাজিত করেন, ১৯৯৬ সালে কংগ্রেসের আজীবর রহমানকে এবং ১৯৯১ সালে কংগ্রেসের নুজুজ্জামান মোল্লাকে পরাজিত করেন। সিপিআই (এম) এর আব্দুর রেজ্জাক মোল্লা ১৯৮৭ সালে কংগ্রেসের শেখ শাহীদর রহমানকে পরাজিত করেন। সিপিআই (এম) এর দাউদ খান ১৯৮২ সালে কংগ্রেসের সেরিফুল আসলাম ইশাককে পরাজিত এবং ১৯৭৭ সালে জনতা পার্টির আমির আলী মোল্লাকে পরাজিত করেন।
সিপিআই (এম) এর আব্দুর রেজ্জাক মোল্লা ১৯৭২ সালে জয়ী হন। ১৯৭১ সালে নির্দলের এ.কে.এম হাসান উজ্জামান জয়ী হন। ১৯৬৯ সালে কংগ্রেসের এ.কে.এম.ইশাক জয়ী হন। ১৯৬৭ সালে বাংলা কংগ্রেসের এ.মোল্লা জয়ী হন। ১৯৬২ সালে কংগ্রেসের এ.কে.এম.ইশাক জয়ী হন। ১৯৫৭ সালে কংগ্রেসের হেমচন্দ্র নস্কর জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের হেমচন্দ্র নস্কর এবং সিপিআই এর গঙ্গাধর নস্কর ভাঙড় যৌথ আসনে জয়ী হন।
সৈয়দপুর শাহারপাড়া ইউনিয়ন

সৈয়দপুর–শাহারপাড়া ইউনিয়ন পরিষদ (সিলেটী : ꠍꠂꠅꠖꠙꠥꠞ ꠡꠣꠢꠣꠞꠙꠣꠠꠣ ꠁꠃꠘꠤꠅꠘ ꠙꠞꠤꠡꠖ) সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ।
সৈয়দপুর একটি ঐতিহ্যবাহী গ্রাম। হজরত শাহজালাল রহ. এর অন্যতম সঙ্গীও সাথী সৈয়দ শামসুদ্দীন (রহ.) এই গ্রামে পদার্পণ করেন। গ্রামের আদি নাম ছিল কৃ্ষ্ণপুর। শাহ শামছুদ্দীন রহ. এর ইসলাম প্রচারে ব্রতীহয়ে এলাকার ভিন্ন ধর্মাবলম্বিগণ ইসলামের দাওয়াত কবুল করেন এবং দিন দিন মুসলমানদরে সংখ্যাবৃদ্ধি পেতে থাকে। সময়ের ধারাবাহকিতায় বৃহত্তর সিলেটের সংখ্যাগরিষ্ঠ মুসলমি অধ্যুষতি গ্রাম হিসেবে পরিচিতি লাভ কর। ফলে বৃহত্তর সিলেটের বিভিন্ন এলাকা থেকে দলে দলে বহু মুসলমি পরবিার এ গ্রামে এসে বসতি স্থাপন শুরু করনে। এমনিভাবে সৈয়দপুর গ্রামে আগমন করেন শাহ সৈয়দ শামছুদ্দিন রহ. আপন দুই ভাই শাহ সৈয়দ তাজ উদ্দীন রহ. এর বংশের তিনজন উত্তরপুরুষ এবং শাহ সৈয়দ রোকন উদ্দীন রহ.-এর বংশের কয়েক পরিবার, তাছাড়া সৈয়দ ওমর সমরকন্দি রহ. সহ আরও অনেক বংশের লোকদের বসতিস্থাপনে সৈয়দপুর গ্রাম হয়ে উঠে বৃহত্তর সিলেটের মুসলিম অধ্যুষিতে একটি বৃহত্তর গ্রাম। কালের বিবর্তনে অনেক কৃতিপুরুষের পদচারণায় মুখরিত ও উজ্জল হয়ে ওঠেছে গ্রামটি। এ গ্রামেরই কৃতি পুরুষদের মধ্যে উপমহাদেশের স্বাধীনতা আন্দোলন, ভাষা আন্দোলন এবং বাংলাদেশের স্বাধীনতা সংগ্রামে রয়েছে অনেকের কৃতিত্বপূর্ণ ভূমিকা। 
ঠিক এমনিভাবে হজরত শাহজালাল রহ. এর অন্যতম সঙ্গীও সাথী হজরত শাহ কামাল রহ.শাহারপাড়া গ্রামে শুভাগমণ করেন। তাঁর নামানুসারে শাহারপাড়া গ্রামটি প্রতিষ্ঠিত হয়। জানা যায়, শাহ কামাল রহ. ছিলেন সৈয়দ শামছুদ্দিনের মামা। মামা ভাগনার পদধুলিতে ধন্য সৈয়দপুর ও শাহারপাড়া। দুইজন ওলীর নামানুসারে প্রতিষ্ঠিত এ দু’টি গ্রাম। আউলিয়াগণের নাম স্মৃতিতে ধারণের লক্ষ্যেই ইউনিয়নের নামকরণ করা হয় সৈয়দপুর শাহারপাড়া ইউনিয়ন।
জগন্নাথপুর উপজেলার দক্ষিণ-পূর্বে সৈয়দপুর শাহারপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পূর্বে তিলক (আশারকান্দি ইউ/পি), পশ্চিমে টিয়ারগাও (রানীগঞ্জ ইউ/পি), উত্তরে ইনাতনগর (জগন্নাথপুর পৌরসভা), দক্ষিণে ইটখলা নদী (আশারকান্দি ইউ/পি) অবস্থিত। সৈয়দপুর শাহারপাড়া ইউনিয়নের আয়তন ৫৪৮৭ একর প্রায়। এ ইউনিয়নের ভূমির পরিমাণ প্রায় ০.৮০একর।
সৈয়দপুর শাহারপাড়া ইউনিয়ন জগন্নাথপুর উপজেলার আওতাধীন ৭নং ইউনিয়ন পরিষদ। এ ইউনিয়ন জাতীয় সংসদের ২২৬নং সুনামগঞ্জ-৩ আসনের এর অংশ। এ ইউনিয়নের গ্রামগুলো হল:
মোহাম্মদ আবুল হাসান এখানকার বর্তমান চেয়ারম্যান।
সৈয়দপুর শাহারপাড়া ইউনিয়নের লোকসংখ্যা প্রায় ২৩,৮৮২ জন। এর মধ্যে পুরুষ প্রায় ১০,৯৪১ জন এবং মহিলা প্রায় ১২,৯৪১ জন। ইউনিয়নের মোট খানা ৩৭৬৭টি পরিবার।
শাহারপাড়া শাহা কামাল রাহঃ ইসলামিয়া মাদ্রাসা। 
শাহারপাড়া শাহ কামাল উচ্চ বিদ্যালয়। 
শাহ কামাল রাহঃ প্রাথমিক বিদ্যালয়। 
সৈয়দপুর হুসাইনিয়া আরাবীয়া দারুল হাদীস মাদ্রাসা।
এ ইউনিয়নের অধিবাসীরা সিলেটের আঞ্চলিক ভাষায় কথা বলেন।
এ ইউনিয়নের লোকজন শুকনো মৌসুমে সড়ক পথে রিস্কা, অটো রিক্সা দিয়ে এমনকি পায়ে হেঁটে চলাচল করে থাকেন। বর্ষা মৌসুমে চলাফেরার জন্য এ অঞ্চলে নৌপথও ব্যবহার করা হয়।
এ ইউনিয়নের প্রধান ৪টি হাট-বাজার হল সৈয়দপুর বাজার, শাহারপাড়া বাজার, শাহ-দামড়ী বাজার পীরেরগাঁও, সোনাতনপুর  বাজার।
সৈয়দপুর শাহাড়পাড়া ইউনিয়ন
সেন্টওএস

সেন্টওএস (, কমুনিটি এন্টারপ্রাইজ অপারেটিং সিস্টেম) একটি ফ্রি, এন্টারপ্রাইজ-ক্লাশ, কম্যুনিটি-সমর্থিত লিনাক্স ডিস্ট্রিবিউশন। জানুয়ারি ২০১৪তে, সেন্টওএস রেড হ্যাটের সাথে প্রাতিষ্ঠানিকভাবে যুক্ত হয়, যদিও তারা রেড হ্যাট এন্টারপ্রাইজ লিনাক্স স্বাধীন থাকবে বলে জানায়। under a new CentOS governing board.
প্রথম সেন্টওএস মে ২০০৪ সালে প্রকাশিত হয়, যার সংস্করণ ছিলো ২, যেটি আরএইচইএল ২.১এএস সংস্করণের ফোর্ক ছিলো।
মি অ্যান্ড আর্ল অ্যান্ড দ্য ডায়িং গার্ল

মি অ্যান্ড আর্ল অ্যান্ড দ্য ডায়িং গার্ল ২০১৫ সালের আমেরিকান হাস্যরসাত্মক-নাটকীয় চলচ্চিত্র। এর পরিচালক আলফোনসো গোমেজ-রিজন এবং রচয়িতা জেসি অ্যান্ড্রিউস। চলচ্চিত্রটি জেসি অ্যন্ড্রিউসের লেখা প্রথম উপন্যাস মি অ্যান্ড আর্ল অ্যান্ড দ্য ডায়িং গার্ল এর উপর ভিত্তি করে নির্মিত হয়েছে। চলচ্চিত্রে অভিনয় করেন টমাস মান, অলিভিয়া কুক, আর জে সাইলার এবং জোন বার্নথাল। চলচ্চিত্রটি ২০১৫ সানডান্স চলচ্চিত্র উত্‍সবে প্রথমবার মুক্তি পায়।
অদ্ভুতুড়ে, ঢেঙ্গা, এবং স্ব-ঘৃণাকারী ১৮ বছর বয়সী গ্রেগ গেইনস (টমাস মান, যে নিজের চেহারাকে " একটি ছোট গ্রাউন্ড হগের" মত বলে বর্ণনা করে, পিটসবার্গ হাই স্কুলের একজন জ্যেষ্ঠ্য ছাত্র। "who appears to drift through life while only seeming to broadly associate himself with the various cliques within Schenley's halls." সে জানতে পারে তার এক সহপাঠী ও শৈশবের সাবেক বন্ধু রেচেল কুশনার (অলিভিয়া কুক) লিউকেমিয়ায় আক্রান্ত হয়েছে। গ্রেগের বাবা মা (নিক অফারম্যান এবং কোনি ব্রিটন) রেচলের দরকারের সময় তার সাথে বন্ধুত্ব করার জন্য তাকে জোরাজোরি করে। রেচেলের সিড়ির গোড়ায় খুবই অদ্ভুত প্রথম দেখায় তারা কেউই পরস্পরের সঙ্গ পেতে চায়নি, যতক্ষণ পর্যন্ত না গ্রেগ রেচেলের বালিশের সংগ্রহ নিয়ে আলাপ জমায়। রেচেল তার বিচিত্র ব্যক্তিত্বকে প্রীতিকর মনে করে এবং তারা নিয়মিত দেখা করার পরিকল্পনা করে।
চিকিৎসায় চুল হারানোর পূর্বে গ্রেগ একসময় রেচেলের সাথে তার দীর্ঘদিনের সহকর্মী আর্লের (আর জে সাইলার) পরিচয় করায়, যার সাথে সে জনপ্রিয় চলচ্চিত্রের প্যারোডি করে স্বল্পদৈর্ঘ্য চলচ্চিত্র তৈরী করে। গ্রেগের অনিচ্ছা সত্ত্বেও, আর্ল চলচ্চিত্রগুলো রেচেলকে দেখানোর জন্য তাকে রাজি করায়, রেচেল যেগুলোকে আনন্দদায়ক হিসেবে পায়। কেমোথেরাপি শুরু করার পর রেচেলের অসুখ আরও খারাপের দিকে যেতে শুরু করে এবং গ্রেগও স্কুলে কম সময় কাটিয়ে তার সাথেই বেশি থাকতে শুরু করে ও তার খেয়াল রাখে।
"মি অ্যান্ড আর্ল অ্যান্ড দ্য ডায়িং গার্ল" ২৫ জানুয়ারি ২০১৫ সালে সানডান্স চলচ্চিত্র উত্‍সবে প্রদর্শিত হয় যেখানে দর্শকরা দাড়িয়ে তাদের উচ্ছ্বাস প্রকাশ করে। প্রদর্শনীর পর নিলামে ১২ মিলিয়ন মার্কিন ডলারের বিনিময়ে ফক্স সার্চলাইট পিকচার্স এর সত্ত্ব কিনে নেয় এবং উত্‍সবে চলচ্চিত্রটি ইউএস গ্রান্ড জুরি প্রাইজ অর্জন করে। ২৪ ফেব্রুয়ারি তারিখে ঘোষণা করা হয় যে, ২০১৫ সালের ১ জানুয়ারিতে যুক্তরাষ্ট্রে চলচ্চিত্রটি সীমিত পরিসরে মুক্তি দেওয়া হবে। কিন্তু ১০ই মার্চে আরেক ঘোষণায় বলা হয় চলচ্চিত্রটি নতুন তারিখ ১২ জুন ২০১৫ সালে মুক্তি দেওয়া হবে। চলচ্চিত্রটি প্রথমে ১৫টি প্রেক্ষাগৃহে মুক্তি দেওয়া হলেও পরে এই সংখ্যা বৃদ্ধি করে ৬৮ করা হয় এবং পরে আরও বাড়িয়ে ৩৫০ টি প্রেক্ষাগৃহে প্রদর্শন করা হয়। ৪ঠা জুলাই যুক্তরাষ্ট্রের স্বাধীনতা দিবসের সময় ৮৭০ টি প্রেক্ষাগৃহে বৃহত্‍ পরিসরে চলচ্চিত্রটি প্রদর্শিত হয়। ২০১৫ সালের ৪ সেপ্টেম্বরে চলচ্চিত্রটি যুক্তরাজ্যে মুক্তি পায়।
চলচ্চিত্রটির আনুষ্ঠানিক ট্রেইলার মুক্তি পায় ২০১৫ সালের ৮ এপ্রিল এবং আনুষ্ঠানিক পোস্টার প্রকাশ করা হয় ২০ এপ্রিল তারিখে। দুইটি দৃশ্য ২০১৫ সালের মে মাসে এবং একই মাসের ২০ তারিখে আন্তর্জাতিকভাবে ট্রেইলার প্রকাশ করা হয়।
ওরিয়ল বাস্কোয়েটস

ওরিয়ল বুস্কেৎস মাস (জন্ম ২০ জারুয়ারী ১৯৯৯) হলেন একজন স্পেনীয় পেশাদার ফুটবলার যিনি এফসি বার্সেলোনা বি-এ একজন ডিফেন্সিভ মিডফিল্ডার হিসেবে খেলে থাকেন।
জন্ম, স্পেনের উত্তর-পর্বাঞ্চলে অবস্থিত সাবেক স্বায়ত্বশাসিত এবং বর্তমানে স্বাধীন অঞ্চল কাতালোনিয়া-এর জিরোনা প্রদেশের সেস্ত ফেলিউ দ্য গুইক্সোস পৌরসভায়, বাস্কোয়েটস ২০০৭ সালে মাত্র ৮ বছর বয়সে জনপ্রিয় স্পেনীয় ক্লাব এফসি বার্সেলোনা-এর তরুন কিশোর ভিত্তিক দলে একটি সফল ট্রায়াল দেয়ার পর যোগ দেন। ক্রমে অগ্রগতির ফলে পরবর্তীতে, ২০১৭ সালের ২৯শে এপ্রিল বার্সেলোনার দ্বিতীয় সারির দল দ্য রিজার্ভস-এ তার অভিষেক হয়, তখনও তিনি একজন কিশোর ছিলেন, স্পেনের তৃতীয় সারির লিগ সেগুন্দা ডিভিশন বি-এ ঘরের মাঠে হওয়া খেলায় স্পেনীয় ক্লাব এই প্রাট-এর বিপক্ষে খেলা শুরুর পরের একটু বেশি সময় পরেই তার দলের আরেক খেলোয়াড় আলর্বেতো পেরেয়া-এর বদলে মাঠে নামেন, খেলায় তার দল ২-০ গোলে জয়লাভ করে।
বাস্কোয়েটস, ২০১৭ সালের ১৯শে আগস্ট প্রথম একজন পেশাদার খেলোয়াড় হিসেবে খেলতে নামেন, যেখানে তিনি স্পেনের দ্বিতীয় সারির পেশাদার লিগ সেগুন্দা ডিভিশন-এ রিয়াল ভায়াদোলিদ-এর (যাকে লা লিগা ২ বলা হয়ে থাকে) বিপক্ষে অন্যের মাঠের খেলায় ২-১ গোল ব্যবধানে জয় দিয়ে শুরু করেন।
বুস্কেৎসের বড় ভাই, পল, একজন ফুটবলার, তিনি একজন গোলকিপার হিসেবে খেলে থাকেন।
ক্রেগ স্পিয়ারম্যান

ক্রেগ মারে স্পিয়ারম্যান (; জন্ম: ৪ জুলাই, ১৯৭২) অকল্যান্ডে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৫ থেকে ২০০১ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন ‘স্পিয়ার্স’ ডাকনামে পরিচিত ক্রেগ স্পিয়ারম্যান। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও সেন্ট্রাল ডিস্ট্রিক্টস এবং প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।
অকল্যান্ডের কেলস্টোন বয়েজ হাই স্কুলে অধ্যয়ন করেছেন। এরপর নিউজিল্যান্ডের মাসে বিশ্ববিদ্যালয়ে পড়াশুনো করেন ক্রেগ স্পিয়ারম্যান। তবে, গ্লুচেস্টারশায়ারের তৎকালীন কোচ ও সতীর্থ জন ব্রেসওয়েলের পরামর্শক্রমে ক্রিকেট খেলার সাথে জড়িত হয়ে পড়েন। এ সুযোগকে কাজে লাগিয়ে স্মরণীয় করে রাখেন নিজেকে। ব্রিস্টলে প্রথম খেলাতেই সেঞ্চুরি করেছিলেন তিনি।
২০০৪ সালে গ্লস্টারে মিডলসেক্সের বিপক্ষে ৩৪১ রানের মনোজ্ঞ ইনিংস উপহার দেন ক্রেগ স্পিয়ারম্যান। তার এ ইনিংসটিতে ছয়টি ছক্কা ও ৪০টি চারের মার ছিল। এর ফলে ডব্লিউ জি গ্রেসের গড়া রেকর্ডকে ম্লান করে দিয়ে গ্লুচেস্টারশায়ারের পক্ষে ব্যক্তিগত সর্বোচ্চ রানের নতুন রেকর্ড গড়েন। এরপর থেকে তিনি তার রান সংগ্রহের ধারা অব্যাহত রাখেন। তারপর আরও দুইটি দ্বি-শতক রানের ইনিংস খেলেছিলেন তিনি।
২০০৫ সালে অক্সফোর্ডের বিপক্ষে অনুষ্ঠিত খেলায় এক ওভারে ৩৪ রান হাঁকিয়েছিলেন ক্রেগ স্পিয়ারম্যান। ২০০৬ সালে কাউন্টির ইতিহাসের ৪র্থ খেলোয়াড় হিসেবে নর্দাম্পটনশায়ারের বিপক্ষে উভয় ইনিংসে সেঞ্চুরি করার কীর্তিগাঁথা রচনা করেন। চ্যাম্পিয়নশীপ প্রতিযোগিতায় ঐ বছর তিনি ১৩৭০ রান তুলেছিলেন। ২০০৯ সালে কাউন্টি চ্যাম্পিয়নশীপে মাত্র ছয়টি খেলায় অংশ নেয়ার সুযোগ পেয়েছিলেন। ২২.৮৮ গড়ে ২০৬ রান তুলতে পেরেছিলেন। ঐ বছর শেষে ক্লাবের সাথে চুক্তি ছিন্ন করেন।
সমগ্র খেলোয়াড়ী জীবনে ১৯ টেস্ট ও ৫১টি একদিনের আন্তর্জাতিকে অংশগ্রহণের সুযোগ ঘটে ক্রেগ স্পিয়ারম্যানের। ১৫ ডিসেম্বর, ১৯৯৫ তারিখে পাকিস্তানের বিপক্ষে টেস্ট ক্রিকেটে অভিষেক ঘটে তার।
ডানহাতি উদ্বোধনী ব্যাটসম্যান ক্রেগ স্পিয়ারম্যানের টেস্ট অভিষেক ঘটে ক্রাইস্টচার্চে ডিসেম্বর, ১৯৯৫ সালে সফরকারী পাকিস্তানের বিপক্ষে। তবে, টেস্ট দলে নিজেকে স্থায়ীভাবে কখনো প্রতিষ্ঠালাভে সক্ষমতা দেখাতে পারেননি তিনি। একবারই তিন অঙ্কের কোঠা স্পর্শ করতে পেরেছিলেন। জিম্বাবুয়ের বিপক্ষে ১১২ রানের ইনিংস খেলেছিলেন তিনি। তা স্বত্ত্বেও, ১৯৯৬ সালের ক্রিকেট বিশ্বকাপে নিউজিল্যান্ড দলের অন্যতম সদস্যরূপে মনোনীত হয়েছিলেন।
আন্তর্জাতিক ক্রিকেট থেকে অবসর গ্রহণের পর ২০০১ সালে ইংল্যান্ডে চলে যান। সেখানে তিনি ব্যাংকিং খাতে চাকরি করতে থাকেন।
আন্দার জেলা

আন্দার () আফগানিস্তানের গজনি প্রদেশের পূর্ব জেলাগুলির মধ্যে অবস্থিত একটি অন্যতম জেলা। ২০০৫ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ৮৮,৩০০ জন এর মত, যার মধ্যে প্রায় সকলই পশতু সম্প্রদায়ের। জেলাটির কেন্দ্রীয় শহরের নাম হচ্ছে মিরই। পাক্তিকা প্রদেশের সীমান্তের কাছাকাছি সার্দে বন্দ শহরটি অবস্থিত।
জেলাটির আয়ের প্রধান উৎস হল কৃষি, কিন্তু খরার কারণে গুরুতরভাবে ক্ষতিগ্রস্ত হয়। প্রায় সকল রাস্তাই খারাপ এবং অনুন্নত। গজনি শহর ও পাক্তিকা প্রদেশের মধ্যে প্রধান মহাসড়ক সমূহ হামলার শিকার হয়ে ব্যাপকভাবে ক্ষতিগ্রস্ত হয়েছিল। এখানে, ১টি ক্লিনিক, ১টি হাসপাতাল, ১৭টি প্রাথমিক বিদ্যালয় এবং ১টি উচ্চ বিদ্যালয় রয়েছে।
দিহ ইয়াক জেলা

দিহ ইয়াক (এছাড়াও বানান করা হয়ে থাকে দেহয়াক) আফগানিস্তানের গজনি প্রদেশের পূর্ব অঞ্চলে অবস্থিতএকটি গ্রামীণ জেলা। জেলাটি গজনি শহর থেকে প্রায় ৩০ কি:মি: পূর্বে অবস্থান করছে। জেলারটির আয়তন হচ্ছে ৭১৫ কিমি, ৬৬টি গ্রাম এবং প্রায় ৪৪,৩৮৬ জন এর মত জনসংখ্যা রয়েছে। রামক জেলা সদর দপ্তর হিসেবে সকল কাজ পরিচালনা করে থাকে।
জেলাটির আয়ের প্রধান উৎস হলো কৃষি, যদিও খরার কারণে ব্যাপকভাবে ক্ষতিগ্রস্ত হয়ে পড়ে। এছাড়াও এখানকার মানুষ পশু-প্রাণীর ব্যবসা করে থাকেন। বেকারত্বের উচ্চ হারের কারণে এখানকার অনেক মানুষ জেলা ছেড়ে বাইরে চলে গেছে এবং অনেকেই সেখানে স্থায়ীভাবে বসবাস শুরু করে দিয়েছেন। স্বাস্থ্য ও শিক্ষাক্ষেত্রে ব্যাপকভাভাবে উন্নতি সাধিত করা প্রয়োজন।
শেখ বোরহানুদ্দীন পোস্ট গ্রাজুয়েট কলেজ

শেখ বোরহানুদ্দীন পোস্ট গ্রাজুয়েট কলেজ বা এসকে বোরহানুদ্দীন কলেজ হলো বাংলাদেশের পুরান ঢাকায় অবস্থিত একটি বেসরকারি মহাবিদ্যালয়। 
শেখ বোরহানুদ্দীন পোস্ট গ্রাজুয়েট কলেজ ১৯৬৫ সালে প্রতিষ্ঠিত হয়। ইমামুত তরীকত আল্লামা শায়খ সাইয়্যিদ মুহাম্মদ বোরহানুদ্দীন উওয়াইসী (র.) এর নামানুসারে শেখ বোরহানুদ্দীন নামকরণ করা হয়।
২০২৪ সালের বাংলাদেশ শিক্ষাতথ্য ও পরিসংখ্যান ব্যুরোর তথ্যানুসারে উচ্চ মাধ্যমিক স্তরে ১১৯৫ জন, স্নাতক (পাশ) স্তরে ৭৪৮ জন, স্নাতক (সম্মান) স্তরে ৬৫১১ জন, স্নাতকোত্তর স্তরে ৫৮০ জন এবং এইচএসসি বিএমটি স্তরে ৪০ জন মিলে মোট ৯০৭৪ জন শিক্ষার্থী শিক্ষাগ্রহণ করছে।
আসানসোল উত্তর বিধানসভা কেন্দ্র

আসানসোল উত্তর (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র। পূর্বে এই এলাকাটি বেশিরভাগ আসানসোল বিধানসভা কেন্দ্রের অধীনে ছিল। আসানসোল দক্ষিণ বিধানসভা কেন্দ্র নামে আরেকটি কেন্দ্র রয়েছে।
ভারতের সীমানা পুনর্নির্ধারণ কমিশনের নির্দেশিকা অনুসারে, আসানসোল পৌরসংস্থা এলাকা দুটি বিধানসভা কেন্দ্রে বিভক্ত। ১.আসানসোল উত্তর বিধানসভা কেন্দ্র ২.আসানসোল দক্ষিণ বিধানসভা কেন্দ্র, ২৮১ নং আসানসোল উত্তর
বিধানসভা কেন্দ্রটি গঠিত হয়েছে যথাক্রমে ১ থেকে ৮, ১০ থেকে ১৭, ১৯, ২১ থেকে ৩৩ ওয়ার্ডগুলি আসানসোল পৌরসংস্থার অন্তর্গত।
আসানসোল উত্তর বিধানসভা কেন্দ্রটি ৪০ নং আসানসোল লোকসভা কেন্দ্রের অন্তর্গত।
২০১৬ সালের বিধানসভা নির্বাচনে, তৃণমূল কংগ্রেস মলয় ঘটক তার নিকটতম প্রতিদ্বন্দ্বী বিজেপির নির্মল কর্মকারকে পরাজিত করেন।
২০১১ সালের বিধানসভা নির্বাচনে, তৃণমূল কংগ্রেস মলয় ঘটক তার নিকটতম প্রতিদ্বন্দ্বী সিপিআই (এম) এর রানু রায়চৌধুরীকে পরাজিত করেন।
২০০৬ সালে রাজ্য বিধানসভা নির্বাচন, সিপিআই (এম) এর প্রতিভারঞ্জন মুখার্জী আসানসোল কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের কল্যাণ ব্যানার্জীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের কল্যাণ ব্যানার্জী সিপিআই (এম) এর গৌতম রায়চৌধুরীকে পরাজিত করেন। ১৯৯৬ সালে
কংগ্রেসের তাপস ব্যানার্জী
সিপিআই (এম) এর গৌতম রায়চৌধুরীকে পরাজিত করেন। ১৯৯১ সালে সিপিআই (এম) এর গৌতম রায়চৌধুরী জয়ী হন বিজেপি এর বজরঙ্গী গুপ্তকে পরাজিত করেন। ১৯৮৭ সালে কংগ্রেসের প্রবুদ্ধ লাহা সিপিআই (এম) এর গৌতম রায়চৌধুরীকে পরাজিত করেন। ১৯৮২ সালে সিপিআই (এম) এর বিজয় পাল নিকটতম প্রতিদ্বন্দ্বী কংগ্রেসের সুকুমার ব্যানার্জীকে পরাজিত করেন। ১৯৭৭ সালে সিপিআই (এম) এর হারাধন রায় কংগ্রেসের গোপিকা রঞ্জন মিত্রকে পরাজিত করেন।
১৯৭২ সালে সিপিআই এর নিরঞ্জন দিহিদার জয়ী হন। ১৯৭১ এবং ১৯৬৯ সালে সিপিআই (এম) এর ডা. লোকেশ ঘোষ জয়ী হন। ১৯৬৭ সালে কংগ্রেসের গোপিকা রঞ্জন মিত্র জয়ী হন। ১৯৬২ সালে সিপিআইয়ের বিজয় পাল জয়ী হন। ১৯৫৭ সালে কংগ্রেসের শিবদাস ঘটক জয়ী হন। স্বাধীন ভারতের প্রথম নির্বাচনে, ১৯৫১ সালে ফরোয়ার্ড ব্লকের (রাইকার) অতীন্দ্রনাথ বোস কংগ্রেসের যোগেন্দ্রনাথ রায়কে পরাজিত করেন।
গঙ্গারামপুর প্রসন্ন কুমার মাধ্যমিক বিদ্যালয়

গঙ্গারামপুর প্রসন্ন কুমার মাধ্যমিক বিদ্যালয় মাগুরা জেলার শালিখা উপজেলায় অবস্থিত একটি মাধ্যমিক বিদ্যালয়। নড়াইল-মাগুরা সড়ক এবং নবগঙ্গা নদীর মাঝে গঙ্গারামপুর গ্রামে বিদ্যালয়টি অবস্থিত। বিদ্যালয়টির অধীনে ষষ্ঠ শ্রেণী থেকে দশম শ্রেণী পর্যন্ত পড়ানো হয়। বিদ্যালয়টি একটি শাখায় পরিচালিত হয়।
উনিশ শতকের প্রথম থেকে শালিখা উপজেলার সবচেয়ে পুরান এ বিদ্যাপীঠ এলাকার মানুষদের শিক্ষার আলোয় আলোকিত করেছে।
এ অঞ্চলের মানুষ লেখাপড়ার জন্য তখন যশোর, খুলনা, ঢাকা বা কলকাতা যেতো। লেখাপড়ার এই ক্রান্তিলগ্নে এগিয়ে আসেন প্রসন্ন কুমার সেন নামে একজন গুণী ব্যক্তি। তিনি উপলব্ধি করেন, যেভাবেই হোক এই অজপাড়াগাঁয় শিক্ষার আলো ছড়াতে হবে।
পরবর্তিতে তার মৃত্যুর পর ১৯০০ সালের জানুয়ারি মাসের প্রথমদিকে তার নাম অনুসারে প্রসন্ন কুমার সেন নামে একটি উচ্চ বিদ্যালয় প্রতিষ্ঠিত হয়। সংক্ষেপে গঙ্গারামপুর পিকে মাধ্যমিক বিদ্যালয় নামে পরিচিত। এই প্রতিষ্ঠান দ্রুতভাবেই ১৯০৩ সালে কলকাতা বিশ্ববিদ্যালয় থেকে স্থায়ী স্বীকৃতি পায়।
এই বিদ্যালয়ে সর্বপ্রথম একটি খড়ের ঘর ছিল। পার্শ্ববর্তী পানিঘাটা গ্রামের মৃত মধু হাজী এই ঘর দিয়েছিলেন বলে জানা যায়। উপজেলায় শিক্ষার আলো প্রথম ছড়িয়ে দেওয়ায় এলাকার মানুষের মণিকোঠায় ঠাঁই পেয়েছেন প্রয়াত প্রসন্ন কুমার সেন। তখন গঙ্গারামপুর তথা শালিখা উপজেলার কোনো লোকই এলাকায় লেখাপড়া করার সুযোগ পেতো না। এই গুণীজনের কারণেই প্রায় ১০-১২ কিলোমিটার দূর থেকেও পায়ে হেঁটে লেখাপড়া করতে আসতো শিক্ষার্থীরা। অন্য উপজেলার শিক্ষাপ্রতিষ্ঠানের মধ্যে এই স্কুল সবচেয়ে পুরান ও প্রসিদ্ধ।
সাহাপুর ইউনিয়ন, চাটখিল

সাহাপুর বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
এটি বাংলাদেশের রাজধানী ঢাকা থেকে দক্ষিণ-পূর্বাঞ্চলে প্রায় ১২০ কিলোমিটার দূরত্বে অবস্থিত।
চাটখিল উপজেলার সর্ব-পশ্চিমে সাহাপুর ইউনিয়নের অবস্থান। এ ইউনিয়নের পূর্বে রামনারায়ণপুর ইউনিয়ন ও হাটপুকুরিয়া ঘাটলাবাগ ইউনিয়ন, উত্তরে পরকোট ইউনিয়ন, পশ্চিমে লক্ষ্মীপুর জেলার রামগঞ্জ উপজেলার করপাড়া ইউনিয়ন এবং দক্ষিণে লক্ষ্মীপুর জেলার লক্ষ্মীপুর সদর উপজেলার বশিকপুর ইউনিয়ন অবস্থিত।
সাহাপুর ইউনিয়ন চাটখিল উপজেলার আওতাধীন ১নং ইউনিয়ন পরিষদ। এ ইউনিয়ন এর প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এই ইউনিয়ন পরিষদের কার্যালয় ভবন পূর্বে ”করটখিল দিঘীরপাড়” সংগলগ্ন “করটখিল কেন্দ্রীয় মসজিদ” এবং ওজিউল্লাহ ডাক্তার বাড়ী সংলগ্ন স্থানে ছিল। পরবর্তীতে তৎকালীন চেয়ারম্যান এর প্রশাসনিক কার্যালয় ভবন প্রসাদপুর গ্রামের সোমপাড়া বাজারে স্থাপন করেন। 
ওয়ার্ডভিত্তিক এ ইউনিয়নের গ্রামগুলো হলো:
এটি সাহাপুর গ্রামের সাহাপুর কাঁচা বাজার সংলগ্ন স্থানে অবস্থিত।
ক. সোনালী ব্যাংক, সাহাপুর শাখা।
খ. ব্র্যাক ব্যাংক, সাহাপুর শাখা।
গ. অগ্রনী ব্যাংক, সোমপাড়া শাখা।
ঘ. মিডল্যান্ড ব্যাংক, সোমপাড়া শাখা।
এটি পূর্ব সাহাপুর টু দশঘরিয়া রোড সংলগ্ন স্থানে অবস্থিত।
শিক্ষার হারঃ ৬৭.৭২%
এই ইউনিয়নে বেশ বেসরকারি প্রাথমিক বিদ্যালয় সহ ১১টি সরকারি প্রাথমিক বিদ্যালয় রয়েছে এর মধ্যে উল্ল্যেখ যোগ্য হলো সাহাপুর সরকারি প্রাথমিক বিদ্যালয়।
১- শাহাপুর রাজবাড়ি 
২- নিমাইর দিঘি 
৩- গোপাইরবাগ বটতলা 
8- উত্তর শিবরামপুর জামে মসজিদ 
৫- সাহাপুর বাজার কেন্দ্রীয় জামে মসজিদ
৬- প্রসাদপুর -শেখের বাড়ি
রামনারায়ণপুর ইউনিয়ন

রামনারায়ণপুর বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
রামনারায়ণপুর ইউনিয়নের আয়তন ১২.১৪ বর্গ কিলোমিটার। 
২০১১ সালের আদমশুমারি অনুযায়ী রামনারায়ণপুর ইউনিয়নের জনসংখ্যা ২২,০১৭ জন। 
চাটখিল উপজেলার দক্ষিণাংশে রামনারায়ণপুর ইউনিয়নের অবস্থান। এ ইউনিয়নের পূর্বে খিলপাড়া ইউনিয়ন; উত্তরে নোয়াখলা ইউনিয়ন ও হাটপুকুরিয়া ঘাটলাবাগ ইউনিয়ন; পশ্চিমে সাহাপুর ইউনিয়ন, লক্ষ্মীপুর জেলার লক্ষ্মীপুর সদর উপজেলার বশিকপুর ইউনিয়ন ও দত্তপাড়া ইউনিয়ন এবং দক্ষিণে লক্ষ্মীপুর জেলার লক্ষ্মীপুর সদর উপজেলার উত্তর জয়পুর ইউনিয়ন অবস্থিত।
রামনারায়ণপুর ইউনিয়ন চাটখিল উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী রামনারায়ণপুর ইউনিয়নের স্বাক্ষরতার হার ৬৫.০%। এ ইউনিয়নে ২টি মাধ্যমিক বিদ্যালয়, ১টি মাদরাসা এবং ৮টি সরকারি প্রাথমিক বিদ্যালয় রয়েছে।
প্রাথমিক বিদ্যালয়
মাধ্যমিক বিদ্যালয় 
আলিয়া মাদরাসা 
কওমি মাদরাসা 
সাবেক চেয়ারম্যান, ন্যাশনাল আওয়ামী পার্টি।
চেয়ারম্যান, বাংলাদেশ সরকারি কর্ম কমিশন।
চাটখিল উপজেলা হতে সিএনজি অথবা রিক্সা যোগে সহজেই ইউপি কমপ্লেক্সে আসা যায়।
খাল ও নদীর তালিকা
হাট-বাজারের তালিকা
বর্তমান পরিষদ 
প্রাক্তন চেয়ারম্যানগণের তালিকা
আন্দজেই ভাইদা

আন্দজেই ভিতোলদ ভাইদা (; ৬ মার্চ ১৯২৬ - ৯ অক্টোবর ২০১৬) ছিলেন একজন পোলীয় চলচ্চিত্র ও মঞ্চ পরিচালক। তাকে পোলীয় চলচ্চিত্র শিল্পের "রচয়িতা পরিচালক" হিসেবে গণ্য করা হয়। কর্মজীবনের স্বীকৃতি হিসেবে তিনি একটি একাডেমি সম্মানসূচক পুরস্কার, পাল্ম দর, এবং সম্মানসূচক গোল্ডেন লায়ন ও স্বর্ণ ভল্লুক অর্জন করেন। তিনি পোলীয় চলচ্চিত্র স্কুলের বিশিষ্ট সদস্য ছিলেন। তিনি যুদ্ধভিত্তিক ত্রয়ী চলচ্চিত্র "আ জেনারেশন" (১৯৫৪), "কানাই" (১৯৫৬) ও "অ্যাশেজ অ্যান্ড ডায়মন্ডস" (১৯৫৮) পরিচালনার জন্য বিশেষভাবে স্মরণীয়।
তাকে বিশ্বের অন্যতম স্বনামধন্য চলচ্চিত্র নির্মাতা হিসেবে গণ্য করা হয়। তার কাজসমূহ তার নিজের দেশের রাজনৈতিক ও সামাজিক বিবর্তন এবং পোলীয় জাতিগত পরিচয়ের পুরাণকথা সম্পর্কে বিশ্লেষণধর্মী ধারণা চিয়ে থাকে। তার নির্মিত চারটি চলচ্চিত্র শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কারের মনোনয়ন লাভ করে, সেগুলো হল "দ্য প্রমিজড ল্যান্ড" (১৯৭৫), "দ্য মেইডস অব ভিলকো" (১৯৭৯), "ম্যান অব আয়রন" (১৯৮১), এবং "কাতিন" (২০০৭)।
পরকোট ইউনিয়ন

পরকোট বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
চাটখিল উপজেলার পশ্চিমাংশে পরকোট ইউনিয়নের অবস্থান। এ ইউনিয়নের দক্ষিণে সাহাপুর ইউনিয়ন, দক্ষিণ-পূর্বে হাটপুকুরিয়া ঘাটলাবাগ ইউনিয়ন, পূর্বে চাটখিল পৌরসভা, উত্তর-পূর্বে বদলকোট ইউনিয়ন, উত্তরে লক্ষ্মীপুর জেলার রামগঞ্জ উপজেলার ভোলাকোট ইউনিয়ন এবং পশ্চিমে লক্ষ্মীপুর জেলার রামগঞ্জ উপজেলার দরবেশপুর ইউনিয়ন অবস্থিত।
পরকোট ইউনিয়ন চাটখিল উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
 এই ইউনিয়নের প্রসিদ্ধ বাজার দশঘরিয়া, এটি পূর্বে যুগীর হাট নামে অত্র অঞ্চলে পরিচিত ছিল। এ ছাড়াও এই ইউনিয়নে বাইশসিন্ধুর নামে আরও একটি প্রসিদ্ধ বাজার রয়েছে।
পূর্ব শোশালিয়া দিঘি ও সংলগ্ন ইদগাহ।
পুর্ব শোশালিয়া সরকারি প্রাথমিক বিদ্যালয়
স্টিভ ম্যাকুইন (পরিচালক)

স্টিভেন রডনি ম্যাকুইন, সিবিই (; জন্ম: ৯ অক্টোবর ১৯৬৯) হলেন একজন ব্রিটিশ চলচ্চিত্র পরিচালক, প্রযোজক, ও চিত্রনাট্যকার। ২০১৩ সালে "টুয়েলভ ইয়ার্স আ স্লেইভ" চলচ্চিত্র নির্মাণের জন্য তিনি প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কার, বাফটা পুরস্কার ও গোল্ডেন গ্লোব পুরস্কার অর্জন করেন, এবং পাশাপাশি শ্রেষ্ঠ পরিচালনার জন্য এই তিনটি পুরস্কারের মনোনয়ন লাভ করেন ও নিউ ইয়র্ক ক্রিটিকস সার্কেল পুরস্কার অর্জন করেন। ম্যাকুইন প্রথম কৃষ্ণাঙ্গ চলচ্চিত্র নির্মাতা যিনি শ্রেষ্ঠ চলচ্চিত্রের জন্য একাডেমি পুরস্কার অর্জন করেছেন।
দৃশ্যকলায় তার অবদানের জন্য ২০১১ সালে তাকে অর্ডার অব দ্য ব্রিটিশ এম্পায়ারের কমান্ডার উপাধিতে ভূষিত করা হয়। ২০১৪ সালের এপ্রিল মাসে "টাইম" সাময়িকী তাদের টাইম ১০০ বিশ্বের সবচেয়ে প্রভাবশালী ব্যক্তিদের তালিকায় ম্যাকুইনের নাম অন্তর্ভুক্ত করে। ২০১৬ সালের অক্টোবরে ব্রিটিশ ফিল্ম ইনস্টিটিউট তাকে তাদের সর্বোচ্চ সম্মাননা বিএফআই ফেলোশিপ প্রদান করে।
বদলকোট ইউনিয়ন

বদলকোট বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
বদলকোট ইউনিয়নের আয়তন ১৮.৮৭ বর্গ কিলোমিটার। 
২০১১ সালের আদমশুমারি অনুযায়ী বদলকোট ইউনিয়নের জনসংখ্যা ২৬,৩৯৩ জন। 
চাটখিল উপজেলার সর্ব-উত্তরে বদলকোট ইউনিয়নের অবস্থান। এ ইউনিয়নের দক্ষিণ-পশ্চিমে পরকোট ইউনিয়ন, দক্ষিণে চাটখিল পৌরসভা, পূর্বে মোহাম্মদপুর ইউনিয়ন ও কুমিল্লা জেলার মনোহরগঞ্জ উপজেলার হাসনাবাদ ইউনিয়ন, উত্তরে চাঁদপুর জেলার শাহরাস্তি উপজেলার চিতোষী পূর্ব ইউনিয়ন এবং পশ্চিমে লক্ষ্মীপুর জেলার রামগঞ্জ উপজেলার ভাটরা ইউনিয়ন ও ভোলাকোট ইউনিয়ন অবস্থিত।
বদলকোট ইউনিয়ন চাটখিল উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী বদলকোট ইউনিয়নের স্বাক্ষরতার হার ৬৫.৪%। এ ইউনিয়নে ৪টি মাধ্যমিক বিদ্যালয়, ৮টি মাদরাসা এবং ১১টি সরকারি প্রাথমিক বিদ্যালয় রয়েছে।
প্রাথমিক বিদ্যালয়
সাবেক অর্থমন্ত্রী, গণপ্রজাতন্ত্রী বাংলাদেশ সরকার।
সৈকত আদনান আরিয়ান 
ভবিতব্য বাংলাদেশের দার্শনিক এবং কবি।
চাটখিল উপজেলা হতে সিএনজি অথবা রিক্সা যোগে সহজেই ইউপি কমপ্লেক্সে আসা যায়।
খাল ও নদীর তালিকা
হাট-বাজারের তালিকা
বর্তমান পরিষদ 
প্রাক্তন চেয়ারম্যানগণের তালিকা
মোহাম্মদপুর ইউনিয়ন, চাটখিল

মোহাম্মদপুর বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
মোহাম্মদপুর ইউনিয়নের আয়তন ২১.২০ বর্গ কিলোমিটার। 
২০১১ সালের আদমশুমারি অনুযায়ী মোহাম্মদপুর ইউনিয়নের জনসংখ্যা ৩৫,৫৫৫ জন। 
চাটখিল উপজেলার সর্ব-পূর্বে মোহাম্মদপুর ইউনিয়নের অবস্থান। এ ইউনিয়নের পশ্চিমে বদলকোট ইউনিয়ন, দক্ষিণ-পশ্চিমে চাটখিল পৌরসভা ও পাঁচগাঁও ইউনিয়ন, দক্ষিণ-পূর্বে সোনাইমুড়ি উপজেলার জয়াগ ইউনিয়ন, পূর্বে কুমিল্লা জেলার মনোহরগঞ্জ উপজেলার সরসপুর ইউনিয়ন, উত্তর-পূর্বে কুমিল্লা জেলার মনোহরগঞ্জ উপজেলার বাইশগাঁও ইউনিয়ন এবং উত্তরে কুমিল্লা জেলার মনোহরগঞ্জ উপজেলার হাসনাবাদ ইউনিয়ন অবস্থিত।
মোহাম্মদপুর ইউনিয়ন চাটখিল উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী মোহাম্মদপুর ইউনিয়নের স্বাক্ষরতার হার ৬২.৮%। এ ইউনিয়নে ৫টি মাধ্যমিক বিদ্যালয়, ১টি মাদরাসা এবং ১৫টি সরকারি প্রাথমিক বিদ্যালয় রয়েছে।
প্রাথমিক বিদ্যালয়
সাবেক চেয়ারম্যান, জনাব আতিক উল্যাহ বি এস সি
আইয়ুব আলী বি এস সি( প্রধান শিক্ষক জনতা হাইস্কুল,)
মাওলানা নুর মোহাম্মাদ ( পিন্চিপাল আনোয়ার আলী ই' আলীম মাদ্রাসা,
গোলাম মোস্তফা বি এস সি(প্রধান শিক্ষক, কামালপুর এম এ হাশেম উচ্চ বিদ্যালয়) 
চাটখিল উপজেলা হতে সিএনজি অথবা রিক্সা যোগে সহজেই ইউপি কমপ্লেক্সে আসা যায়।
খাল ও নদীর তালিকা
হাট-বাজারের তালিকা
বর্তমান পরিষদ 
প্রাক্তন চেয়ারম্যানগণের তালিকা
মোহাম্মদপুর (দ্ব্যর্থতা নিরসন)

মোহাম্মদপুর দ্বারা বোঝানো হতে পারে:
বাংলাদেশে মোহাম্মদপুর ইউনিয়ন নামে ৬টি ইউনিয়ন রয়েছে:
এছাড়া সামান্য পরিবর্তনকৃত, উপসর্গযোগে বা পুনর্নামকৃত ইউনিয়ন:
পাঁচগাঁও ইউনিয়ন, চাটখিল

পাঁচগাঁও বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
পাঁচগাঁও ইউনিয়নের আয়তন ৫.৬৯ বর্গ কিলোমিটার। এটি আয়তনের দিক থেকে নোয়াখালী জেলার সবচেয়ে ছোট ইউনিয়ন।
চাটখিল উপজেলার পূর্বাংশে পাঁচগাঁও ইউনিয়নের অবস্থান। এ ইউনিয়নের দক্ষিণে নোয়াখলা ইউনিয়ন, পশ্চিমে চাটখিল পৌরসভা, উত্তরে মোহাম্মদপুর ইউনিয়ন এবং পূর্বে মোহাম্মদপুর ইউনিয়ন ও সোনাইমুড়ি উপজেলার জয়াগ ইউনিয়ন অবস্থিত।
পাঁচগাঁও ইউনিয়ন চাটখিল উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
হাটপুকুরিয়া ঘাটলাবাগ ইউনিয়ন

হাটপুকুরিয়া ঘাটলাবাগ বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
চাটখিল উপজেলার মধ্যাংশে হাটপুকুরিয়া ঘাটলাবাগ ইউনিয়নের অবস্থান। এ ইউনিয়নের দক্ষিণে রামনারায়ণপুর ইউনিয়ন ও নোয়াখলা ইউনিয়ন, পূর্বে নোয়াখলা ইউনিয়ন ও চাটখিল পৌরসভা, উত্তরে চাটখিল পৌরসভা ও পরকোট ইউনিয়ন এবং পশ্চিমে পরকোট ইউনিয়ন ও সাহাপুর ইউনিয়ন অবস্থিত।
হাটপুকুরিয়া ঘাটলাবাগ ইউনিয়ন চাটখিল উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
রহমতগঞ্জ বাজার বিনাতলা
নোয়াখলা ইউনিয়ন

নোয়াখলা বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
চাটখিল উপজেলার দক্ষিণাংশে নোয়াখলা ইউনিয়নের অবস্থান। এ ইউনিয়নের দক্ষিণে খিলপাড়া ইউনিয়ন, দক্ষিণ-পশ্চিমে রামনারায়ণপুর ইউনিয়ন, উত্তর-পশ্চিমে হাটপুকুরিয়া ঘাটলাবাগ ইউনিয়ন, উত্তরে চাটখিল পৌরসভা ও পাঁচগাঁও ইউনিয়ন এবং পূর্বে সোনাইমুড়ি উপজেলার দেওটি ইউনিয়ন অবস্থিত।
নোয়াখলা ইউনিয়ন চাটখিল উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
আমাদের ইউনিয়নে নুরানী মক্তব হাফিজিয়া মাদরাসা কওমি মাদরাসা প্রাইমারি স্কুল হাইস্কুল কওমি মাদরাসা ও আলিয়া মাদ্রাসাসহ সকল শিক্ষা ধারার শিক্ষা প্রতিষ্ঠান বিদ্বমান আছে।
হাট বাজার
এই ইউনিয়নের আওতায় ৪টি পূর্ণ বাজার রয়েছে ১। ইয়াসিন হাজীর বাজার ২। সোনাচাকা বাজার। ৩। কড়িহাটি বাজার ৪। খেজুর তলা বাজার। 
এ ছাড়াও মহল্লা কেন্দ্রিক জনসমাগম হিসেবে বিভিন্ন জায়গায় নিত্য প্রয়োজনীয় পণ্য সামগ্রীর দোকান হোটেল ফার্মেসী কাঁচা বাজার পাওয়া যায় এমন পরিচিত স্থান অনেকগুলো রয়েছে।
বশির দিঘির পাড়, কাঠবাগান, 
যেটা ওয়াহাব তৈয়্যিবিয়া মেমোরিয়াল হসপিটাল এর কাছাকাছি।
খিলপাড়া ইউনিয়ন

খিলপাড়া বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
খিলপাড়া ইউনিয়নের আয়তন ১৫.৩০ বর্গ কিলোমিটার।
২০১১ সালের আদমশুমারি অনুযায়ী খিলপাড়া ইউনিয়নের জনসংখ্যা ২৫,৫১৪ জন।
চাটখিল উপজেলার সর্ব-দক্ষিণে খিলপাড়া ইউনিয়নের অবস্থান। এ ইউনিয়নের পশ্চিমে রামনারায়ণপুর ইউনিয়ন, উত্তরে নোয়াখলা ইউনিয়ন, পূর্বে সোনাইমুড়ি উপজেলার দেওটি ইউনিয়ন ও আমিশাপাড়া ইউনিয়ন, দক্ষিণ-পূর্বে বেগমগঞ্জ উপজেলার আমানউল্যাপুর ইউনিয়ন এবং দক্ষিণে লক্ষ্মীপুর জেলার লক্ষ্মীপুর সদর উপজেলার চন্দ্রগঞ্জ ইউনিয়ন ও উত্তর জয়পুর ইউনিয়ন অবস্থিত।
খিলপাড়া ইউনিয়ন চাটখিল উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী খিলপাড়া ইউনিয়নের স্বাক্ষরতার হার ৬২.০%। এ ইউনিয়নে ১টি কলেজ, ২টি মাধ্যমিক বিদ্যালয়, ২টি মাদরাসা এবং ১৩টি সরকারি প্রাথমিক বিদ্যালয় রয়েছে।
কলেজ
মাধ্যমিক বিদ্যালয়
প্রাথমিক বিদ্যালয়
চাটখিল উপজেলা হতে সিএনজি অথবা রিক্সা যোগে সহজেই ইউপি কমপ্লেক্সে আসা যায়।
খাল ও নদীর তালিকা
হাট-বাজারের তালিকা
সংসদ সদস্য
বর্তমান পরিষদ
প্রাক্তন চেয়ারম্যানগণের তালিকা
গজনি জেলা

গজনি জেলা আফগানিস্তান উত্তর-পূর্ব অঞ্চলে অবস্থিত গজনি প্রদেশের একটি জেলা। জেলাটির রাজধানী শহরের নাম হচ্ছে গজনি, এছাড়াও এটি গজনি প্রদেশের রাজধানীও হিসেবেও পরিচালিত হয়ে থাকে।
আফগানিস্তানের অন্যান্য অঞ্চলের মতই, জেলাটির সঠিক জনসংখ্যার পরিংসংখ্যান সঠিক নয়। আফগানিস্তানের ইউএনএইচসিআর এবং কেন্দ্রীয় পরিসংখ্যান অফিস (সিএসও) সহ আফগানিস্তানের গ্রামীণ পুনর্বাসন ও উন্নয়ন মন্ত্রণালয় (এমআরআরডি) কর্তৃক পরিসংখ্যান অনুযায়ী জেলাটির আনুমানিক জনসংখ্যা ছিল প্রায় ১৫৪,৬১৮ জন। এআইএমএস এবং ইউএনএইচসিআর এর পরিসংখ্যান অনুসারে, তাজিক সম্প্রদায়ের জনসংখ্যার প্রায় ৫০%, হাজারা এবং পশতুন সম্প্রদায়ের বাকী ৫০% লোকজনের বসবাস।
গিরো জেলা

দি গিরো জেলা আফগানিস্তানে দক্ষিণ-পূর্ব গজনি প্রদেশের মধ্যে এবং গজনির থেকে ৫০ কিমি দক্ষিণ-পূর্বে অবস্থিত একটি জেলা। জেলাটি বিক্ষিপ্তভাবে ছোট ছোট পর্বতশৃঙ্গমালার সাাথে একটি প্রশস্ত সমভূমি রয়েছে। ২০০২ সালের আদমশুমারীর তথ্য অনুযায়ী এখানকার জনসংখ্যা প্রায় ৪০,০০০ এরও অধিক অধিবাসীদের বসবাস, যার মধ্যে প্রায় শতভাগ পশতুন সম্প্রদায়ের লোকজন রয়েছে। জেলাটির কেন্দ্রীয় শহরের নাম হচ্ছে পানা।
এই অঞ্চলের অন্যান্য জেলাগুলির ক্রমবর্ধমান খরার কারণে ব্যাপকভাবে প্রভাবিত হয়ে অর্থনৈতিকভাবে ক্ষতিগ্রস্ত হয়। সাম্প্রতিক বছরগুলিতে ফলনে হার হ্রাস পেয়েছে এবং কৃষিই আয়ের প্রধান উৎস হিসেবে বিবেচিত হয়েছে। রাস্তাগুলির অবস্থা খুবই খারাপ। এছাড়াও স্বাস্থ্য ও শিক্ষা খাতে অনেক উন্নতি সাধিত করা প্রয়োজন।
চাটখিল ইউনিয়ন

চাটখিল বাংলাদেশের নোয়াখালী জেলার অন্তর্গত চাটখিল উপজেলার একটি বিলুপ্ত ইউনিয়ন।
চাটখিল ইউনিয়ন ছিল চাটখিল উপজেলার ৭নং ইউনিয়ন পরিষদ। এ ইউনিয়নের মূল অংশ চাটখিল পৌরসভার অন্তর্ভুক্ত হওয়ায় বর্তমানে ইউনিয়নের বাকি অংশের দুইটি প্রধান গ্রামের নামানুসারে ইউনিয়নের নাম পাল্টে ৭নং হাটপুকুরিয়া ঘাটলাবাগ ইউনিয়ন পরিষদ রাখা হয়।
জঘাতু জেলা

জঘাতু জেলা (), (অন্যথায় ওয়াইজ শহীদ জেলা এবং বাহরামি শহীদ নামেও ডাকা হয়) আফগানিস্তানের গজনি প্রদেশের বৃহত্তম এবং সর্বাধিক জনবহুল একটি জেলা, যেটি গজনি শহরের পশ্চিম অঞ্চলে অবস্থিত।। ২০০২ সালের আদমশুমারী আনুমানিক হিসাব অনুযায়ী, জেলাটির জনসংখ্যা ছিল প্রায় ১৩২,২৬৫ জন এর মত। যার মধ্যে ৭৩% হাজারা সম্প্রদায়ের এবং ২৭% পশতুন সম্প্রদায়ের অন্তর্ভুক্ত।
কৃষি গঠিত হয়েছে:
খগয়ানি জেলা

খুগয়ানি (, ), এছাড়াও পরিচিত ওয়ালী মুহম্মদ শহীদ, আফগানিস্তানের গজনি প্রদেশের একটি জেলা। এটি পূর্বে জঘাতু জেলার একটি অংশ ছিল। তালিবান শাসনামলে এটি এলাকা বিস্তৃত করা হয়েছিল এবং পরবর্তীতে জেলাটি তার মূল সীমান্তে ফিরিয়ে আনা হয়েছিল। ভৌগোলিক অবস্থান অনুযায়ী জেলাটির পূর্বে গজনি সিটি জেলা, দক্ষিণে ওয়াঘেজ জেলা, পশ্চিমে জঘাতু জেলা, উত্তরে রাশিদান জেলা এবং উত্তর-পূর্বে খাজা উমারী জেলা সীমানা ঘিরে রেখেছে। ২০০২ সালের আদমশুমারীর আনুমানিক হিসাব অনুযায়ী, জেলাটির জনসংখ্যা ছিল প্রায় ২৮,৮৪২ জন এর মত। জেলাটির কেন্দ্রীয় এলাকার নাম হচ্ছে খগয়ানি।
জেলাটির আয়ের প্রধান উৎস হলো কৃষি, কিন্তু ক্ষরার কারণে মারাত্মকভাবে ক্ষতিগ্রস্ত হয়। স্বাস্থ্য ও শিক্ষা প্রধান ২টি খাতে বিশেষ উন্নতি প্রয়োজন। রাস্তাগুলি সংকীর্ণ কিন্তু অন্যান্য অঞ্চলের তুলনায় অপেক্ষাকৃত ভাল বলা যায়।
খাজা উমারী জেলা

খাজা উমারী আফগানিস্তানের গজনি প্রদেশের একটি জেলা। এটি ২০০৫ সালে বৃহত্তর বাহরামী শহীদ জেলার অংশ হিসেবে গঠন করা হয়েছিল। ২০০৫ সালের আদমশুমারীর আনুমানিক হিসাব অনুযায়ী, জেলাটির জনসংখ্যা ১৬,১০০ জন এর মত, যার মধ্যে ২০% পশতুন, ৩৫% তাজিক এবং ৪৫% হাজরা সম্প্রদায়ের লোকজনের বসবাস। খাজা উমারী গ্রাম হচ্ছে জেলাটির কেন্দ্রীয় অঞ্চল।
দেশের অন্যান্য অঞ্চলের তুলনায় এখানে খরা কম এবং আবাদযোগ্য জমি ৮০% ব্যবহার করা হয়। আয়ের প্রধান উৎস কৃষি, কিন্তু গজনিতে অনেক কাজ রয়েছে এবং অন্যান্য জেলার তুলনায় বেকারত্বের হার অনেক কম।
মালিস্তান জেলা

মালিস্তান () আফগানিস্তানের গজনি প্রদেশের পশ্চিমে একটি জেলা।২০০৯ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৫০,০০০ জন এর মত, যার মধ্যে প্রায় ১০০% ই হাজারা সম্প্রদায়ের। জেলাটির রাজধানী শহরের নাম হচ্ছে মীর আদিনা।
২০০৩ সালে আফগানিস্তানের জাতিসংঘ খাদ্য কর্মসূচি থেকে প্রাপ্ত তথ্য অনুযায়ী এবং ২০০৭ সালের গ্রামীণ পুনর্বাসন ও উন্নয়ন মন্ত্রণালয় তথ্য অনুযায়ী এখানকার প্রধান খাদ্য শস্যগুলি হল গম, ভুট্টা, ভুট্টা, মটরশুটি, আঙ্গুর, বাদাম, আলু, পেঁয়াজ। ২০০৮ সালে মালিস্তানে ১৮২ টি কমিউনিটি ডেভেলপমেন্ট কমিটি সক্রিয় ছিল।
নোবেল পুরস্কার বিজয়ী কৃষ্ণাঙ্গদের তালিকা

১৯০১ খ্রিষ্টাব্দে নোবেল পুরস্কার প্রবর্তিত হয়। ঐ বৎসর থেকে সারা পৃথিবীর বিভিন্ন ব্যক্তি ও প্রতিষ্ঠানকে সফল এবং অনন্য সাধারণ গবেষণা ও উদ্ভাবন এবং মানবকল্যাণমূলক তুলনারহিত কর্মকাণ্ডের জন্য এই পুরস্কার প্রদান করা হচ্ছে। মোট ছয়টি বিষয়ে পুরস্কার প্রদান করা হয়। বিষয়গুলো হল: পদার্থবিজ্ঞান, রসায়ন, চিকিৎসা শাস্ত্র, অর্থনীতি, সাহিত্য এবং শান্তি। নোবেল পুরস্কারকে এ সকল ক্ষেত্রে বিশ্বের সবচেয়ে সম্মানজনক পদক হিসেবে বিবেচনা করা হয়।
এসব কৃষ্ণাঙ্গ নোবেল বিজয়ীরা নোবেল পুরস্কারের ৬টি ক্ষেত্রের ৩টিতে নোবেল পুরস্কার অর্জন করেছে। সেগুলো হল: শান্তি, অর্থনীতি ও সাহিত্যে। প্রথম কৃষ্ণাঙ্গ নোবেল বিজয়ী হচ্ছেন আমেরিকার রালফ বাঞ্চি, তিনি ১৯৫০ সালে নোবেল শান্তি পুরস্কার লাভ করেন। অতি সাম্প্রতিক সময় ২০১৮-এ নোবেল শান্তি পুরস্কার লাভ করেন ডেনিস মুকওয়েজি
দুইজন কৃষ্ণাঙ্গ নোবেল বিজয়ী – বারাক ওবামা এবং এলেন জনসন সারলিফ – তারা তাদের দেশের রাষ্ট্রপতি ছিলেন যখন তারা পুরস্কার পেয়েছিলেন। ২০১৮-এর হিসেবে, ১৫জন কৃষ্ণাঙ্গ ব্যক্তি নোবেল পুরস্কার লাভ করেছেন।
ফার্স্ট ম্যান

ফার্স্ট ম্যান ২০১৮ সালের একটি বায়োগ্রাফিক্যাল ড্রামা চলচ্চিত্র, যার পরিচালক ডেমিয়েন চ্যাজেল্লি এবং রচয়িতা জশ সিঙ্গার। জেমস আর. হ্যানসেন রচিত "ফার্স্ট ম্যান: দ্য লাইফ অব নিল এ. আর্মস্ট্রং" বইয়ের উপর ভিত্তি করে চলচ্চিত্রটি নির্মিত হয়েছে। চলচ্চিত্রটিতে অভিনয় করেন রায়ান গোসলিং, ক্লেইর ফয়, জেসন ক্লার্ক, কাইল চ্যান্ডলার, কোরি স্টোল, সিয়ারেন হিন্ডস, ক্রিস্টোফার অ্যাবোট, প্যাট্রিক ফুগিট এবং লুকাস হ্যাস।
"ফার্স্ট ম্যান" ২৯ আগস্ট ২০১৮ সালে ভেনিস চলচ্চিত্র উত্‍সবে প্রথমবার প্রদর্শিত হয় এবং ১২ অক্টোবর ২০১৮ সালে যুক্তরাষ্ট্রে ইউনিভার্সাল পিকচার্স-এর মাধ্যমে মুক্তির তারিখ নির্ধারন করা হয়।
মুকুর জেলা

মুকুর (এছাড়াও বানান করা হয়ে থাকে মোকুর) আফগানিস্তানের গজনি প্রদেশের দক্ষিণ-পশ্চিম অঞ্চলে অবস্থিত একটি জেলা। ২০০২ সালের আদমশুমারীর আনুমানিক হিসাব অনুযায়ী, জেলাটির জনসংখ্যা ছিল প্রায় ৭০,৯০০ জন এর মত, যেখানে এখানকার জনসংখ্যার বেশিরভাগ পশতুনই আলী খেল সম্প্রদায়ের যেখানে ১% হাজারা এবং তাজিক। যার মধ্যে ১৯,৮৩৮ জন শিশু ১২ বছরের কম বয়স।
জেলাটি প্রধান ৪টি এলাকায় বিভক্ত করা হয়েছে:
নাওয়া জেলা

নাওয়া আফগানিস্তানের গজনি প্রদেশের দক্ষিণ অঞ্চলে অবস্থিত একটি বৃহত্তম জেলা। এটি পাহাড়ী এলাকা গজনি থেকে ১০০ কিলোমিটার দক্ষিণে অবস্থিত। লবণাক্ত হ্রদ আবু-ই-ইস্তাদা জেলাটির উত্তর অঞ্চলে অবস্থিত। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৯,০৫৪ জন এর মত, যার মধ্যে প্রায় ১০০% পশতুন সম্প্রদায়ের। এছাড়াও জনসংখ্যার মধ্যে প্রায় ৪৫% হচ্ছে ১২ বছরের কম বয়সী। জেলাটির কেন্দ্রীয় অঞ্চলের নাম হচ্ছে নওয়া নামক গ্রাম। ওয়াশিংটন পোস্টের প্রতিবেদনে জেলাটিতে সামরিক অভিযানসমূহ উল্লেখ করা হয়েছিল এবং ২০০৯ সালের অক্টোবর নিউ ইয়র্ক টাইমস।
২০১৭ সালের ১৭ জুলাই তারিখে পর্যন্ত তালিবান কর্তৃক জেলাটি নিয়ন্ত্রিত হয়েছিল।
নাউর জেলা

নাউর আফগানিস্তানের গজনি প্রদেশের একটি বৃহত্তম জেলা। জেলাটিতে জনসংখ্যা সম্পূর্ণরূপে শতভাগ হাজারা সম্প্রদায়ের লোকজনের বসবাস করে থাকে, ২০০২ সালের আদমশুমাীর অনুযায়ী, অনুমান করা হয়ে থাকে যে, ৯১,৭৭৮ জনসংখ্যা জন (যেখানে জনসংখ্যার অর্ধেকেই ১২ বছরের কম বয়সী)। জিখাই নদীর উৎপত্তিস্থল এখান থেকেই হয়েছে।
প্রধান ফসলের মধ্যে রয়েছে গম এবং বার্লি অন্তর্ভুক্ত। পশু চাষের জন্য মূলত ভেড়া, ছাগল, গরু, হাঁস এবং ঘোড়া পালন করা হয়ে থাকে।
রশিদন জেলা

রশিদন জেলা আফগানিস্তানের একটি নতুন জেলা। এটি বৃহত্তর জঘাতু জেলার অংশ হিসেবে গঠন করা হয়েছিল।
জেলাটিতে প্রায় ১২,২৭৯ জন মানুষ গ্রামে বসবাস করে থাকে, এদের মধ্যে ৯৬% পশতুন সম্প্রদায়ের এবং ৪% হাজারা সম্প্রদায়ের বসবাস।
ক্রমবর্ধমান খরা জেলাটির প্রধান সমস্যা হিসেবে বিবেচিত। ২০০২ সালে, মাত্র ৬% আবাদযোগ্য জমি চাষ করা হয়। পানির তীব্র সংকটের জন্য মানুষ তাদের নিজ গ্রাম ছেড়ে অন্যত্র চলে যাচ্ছে।
আগাভা আমেরিকানা

আগাভা আমেরিকানা যা স্থানীয়ভাবে শতাব্দী গাছ নামে পরিচিত। এটি একটি পুস্পল উদ্ভিদ যার আদি বাসস্থান মেক্সিকো ও উত্তর আমেরিকা। এখন এটি শৌখিন গাছ হিসাবে বহুল চাষ করা হয়। বিভিন্ন দেশে এখন এই গাছ স্থায়ী বাসিন্দা হয়ে গেছে।যেমন আফ্রিকা, ভারত, চীন, থাইল্যান্ড এবং অস্ট্রেলিয়া।
যদিও এর নাম শতাব্দী কিন্তু এটি ১০ থেকে ৩০ বছর বাঁচে।এরা জীবনের শেষে ফুল ধারণ করে।হলুদ রংএর ঝিরিঝিরি ফুল হয় একটি লম্বা শক্ত কান্ডে যা প্রায় ২৫-৩০ ফুট পর্যন্ত লম্বা হতে পারে।
পারে।